Κοτόπουλο ταϊλανδέζικο
Γρήγορο και οικονομικό φαγάκι με άρωμα εξωτικό είναι αυτό το πεντανόστιμο κοτόπουλο!
4 κουτ. σούπας ελαιόλαδο, 1 μέτριο κρεμμύδι, σε φετάκια, 2 σκελίδες σκόρδου (ή όσο θέλουμε) ψιλοκομμένες, 1/2 πράσινη πιπεριά, σε λεπτές φέτες, 1 κουτ. γλυκού τζίντζερ σε σκόνη, 400 γρ. φιλέτο από στήθος κοτόπουλου, κομμένο σε λεπτές λωρίδες, 50 ml σόγια σος, 2 κουτ. γλυκού γλυκιά σάλτσα τσίλι (ή 1 κουτ. γλυκού μέλι, 1 κουτ. γλυκού πελτέ και 1 κουτ. γλυκού μπούκοβο), το χυμό από 1/2 λεμόνι, 1 κουτ. γλυκού καστανή ζάχαρη, 150 ml νερό, ρύζι μπασμάτι
Σε ένα γουόκ ή ένα μεγάλο τηγάνι ζεσταίνουμε τις 2 κουτ.σούπας ελαιόλαδο σε δυνατή φωτιά και σοτάρουμε το κρεμμύδι, το σκόρδο, την πιπεριά και το τζίντζερ για περίπου 1 - 2 λεπτά, μέχρι να μαλακώσουν ελαφρώς.Προσθέτουμε το κοτόπουλο και συνεχίζουμε το σοτάρισμα για άλλα 4 - 5 λεπτά, μέχρι να ροδίσει.Παράλληλα, σε ένα μπολ ανακατεύουμε τη σόγια σος με τη σάλτσα τσίλι (ή 1 κουτ. γλυκού μέλι, 1 κουτ. γλυκού πελτέ και 1 κουτ. γλυκού μπούκοβο), το χυμό λεμόνι, τις άλλες 2 κουτ. σούπας ελαιόλαδο και την καστανή ζάχαρη.Περιχύνουμε με τη σος το κοτόπουλο, ανακατεύουμε και προσθέτουμε το νερό.Μαγειρεύουμε για άλλα 8 λεπτά, μέχρι να γίνει το κοτόπουλο και να πήξει λίγο η σος.Συνοδεύουμε με ρύζι μπασμάτι του 10λεπτου.
Κοτόπουλο